Знаёмцеся — Кацярына Уладзіміраўна Лаўрэнава, настаўніца англійскай мовы гімназіі № 24 Мінска. У 2007 годзе скончыла Мінскі дзяржаўны лінгвістычны ўніверсітэт, потым — магістратуру пры МДЛУ, па размеркаванні вярнулася ў родны горад Асіповічы Магілёўскай вобласці і два гады выкладала англійскую мову ў гімназіі № 1. Ужо чацвёрты год Кацярына Уладзіміраўна працуе з навучэнцамі гімназіі № 24. У суаўтарстве з інжынерам-праграмістам гэтай навучальнай установы Паўлам Сяргеевічам Патапенкам настаўніца распрацавала вучэбную камп’ютарную праграму Magic Tour 8, якая на сёлетнім Рэспубліканскім конкурсе “Камп’ютар. Адукацыя. Інтэрнэт” была адзначана дыпломам ІІ ступені. Пра перавагі гэтага праграмнага прадукту і асаблівасці яго выкарыстання ў адукацыйным працэсе наш карэспандэнт гутарыць з К.У.ЛАЎРЭНАВАЙ.